遊勝法寺兼簡深公
作者：陸綰
朝代：宋

paragraphs: 道旁有古寺，巋然聳梅林。
邇來衣褐徒，包禍歲月深。
埋伏狡兔穴，嘯聚惡木陰。
安得智慧劍，力斬奸邪心。
吾師曹溪流，所在人依欽。
郡邑兩交疏，來發雲雷音。
初如碎瓦礫，乃見真球琳。
瞽者破其瞽，瘖者破其瘖。
有若鸞鳳巢，無復鴟鴞禽。
嗟予困吏役，海岸宜投簪。
扁舟扣禪戶，清風滿衣襟。
高論松桂間，爲師揮玉琴。